Még mindig Beckham keres a legjobban | TotalSport
Még mindig Beckham keres a legjobban
A golfsztár Tiger Woods 78 millió dollárral (átszámítva 17 milliárd forinttal) gazdagodott az idén, ezzel ő lett az év legjobban kereső sportolója.
A tekintélyes amerikai Forbes gazdasági magazin összesítése szerint a világranglista élére visszatért amerikai játékos – aki 2013-ban első 11 versenyéből ötöt megnyert – 13 millió dollárt szerzett a versenyek pénzdíjai révén, 65 milliót pedig szponzori szerződéseinek köszönhet, emellett busás fellépti gázsit zsebelt be Abu-Dzabiban, Kínában, Malajziában és Törökországban is
A rangsor második helyén a svájciak teniszfenoménja, Roger Federer áll, aki úgy keresett 72 milliót (15.7 milliárd forint), hogy 2001 óta a leggyengébb szezonján van túl. A tornákról gyűjtött 7 millió mellé ő is 65 milliót kapott a támogatóktól.
A lista harmadik helyén Kobe Bryant, az NBA kosarassztárja áll 62 millióval (13.5 milliárd forint), a 15-szörös All Star-válogatott klasszis játékos bére 28 millió volt az elmúlt idényben, ezzel ő lett minden idők legjobban megfizetett kosárlabdázója.
Nyolcadik helyével a legjobb labdarúgó az idén visszavonult David Beckham lett 47 millióval (10.2 milliárd forint), amelyből 42-t tesznek ki a szponzori juttatások.
Az angol futballista ezzel megelőzte a jelenlegi két legnagyobb futballsztárt: a portugál Cristiano Ronaldo 44 milliója csak a kilencedik helyre volt elég, míg az argentin Lionel Messinek a top 10 alját jelenti az idén keresett 41 millió.
2013 legjobban kereső sportolói (dollárban):
1. Tiger Woods (golf) 78 millió (13 millió pénzdíj+65 millió szponzori bevétel)
2. Roger Federer (tenisz) 72 (7+65)
3. Kobe Bryant (kosárlabda) 62 (28+34)
4. LeBron James (kosárlabda) 60 (18+42)
5. Drew Brees (amerikaifutball) 51 (40+11)
6. Aaron Rodgers (amerikaifutball) 49 (43+6)
7. Phil Mickelson (golf) 49 (5+44)
8. David Beckham (labdarúgás) 47 (5+42)
9. Cristiano Ronaldo (labdarúgás) 44 (23+21)
10. Lionel Messi (labdarúgás) 41 (20+21)
amerikai futball, Tiger Woods, sport, Drew Brees, Kobe Bryant, MLS, egyéni sport, NFL, Aaron Rodgers, Cristiano Ronaldo, Real Madrid, Barcelona, Primera Division, Lionel Messi, David Beckham, kosárlabda, LeBron James, NBA, golf, amerikai sportok, külföldi foci
Farkas Ági: Bízom a lányok továbbjutásában